ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮ-ኤርትራ፡ "እዚ ተረኺቡ ዘሎ ሰላም ናይ ጸሎትና መልሲ'ዩ" 19 መስከረም 2018 ምንጪ ስእሊ, ሳሚ ተስፋሚካኤል "ወረ ዕርቀ ሰላም ኢትዮ-ኤርትራ ምስ ሰማዕኩ ነቶም ቅድሚ 21 ዓመት ዝተፈለኽዎም ስድራይ ክርእዮም ተሃንጥየ" ዝብል ዘማሪ ሳሚ ተስፋሚካኤል ካብ ጆርጅያ፡ ካብቲ ቅብጸት ተባሂሉ ዝተሰመየ ስርሒት ፈንቅል ዝወርድ ዝነበረ ቦምባታትን ጠያይትን ከምዘምለጠ ይዛረብ። ናብታ ዝተወለድኩላ ምድሪ ድሕሪ 21 ዓመት ተመሊሰ ኣደይን ኣሕዋተይን ክርኢ ምኽኣለይ ዓቢ ምስጋና'ዩ ዘሎኒ ድማ ይብል። ንሱ ሓደ ካብቶም ተኻፈልቲ መስርሕ ሰላም፡ ክልቲኤን ሃገራት ንምጽንባል ኣብ ሎንዶን ዝተኣከቡ ሕብረት ኣብያተ ክርስትያናት ኢትዮ-ኤርትራን እዩ ኔሩ። "ኣነ ዘየመስገንኩ መን ከመስግን?" ክብል ደጊሙ ሓጎሱ ኣካፊሉ። ሳሚኤል፡ ነቲ መስተርሆት ሰላም ዝፈጠሮ ዕድል ተጠቒሙ ብ 19 ሓምለ 2018 ካብ ኣትላንታ ናብ ኣዲስ ኣበባ፡ ካብ ኣዲሳ ኣበባ ናብ ኣስመራ፡ በተን ፈለማ ናብ ኤርትራ፡ ዝበረራ ነፈርቲ መንገድ ኣየር ኢትዮጵያ ኣትዩ። ድሕሪ'ዚ ድማ ናብ ባጽዕን ከምዝበጽሐ ዝዛረብ ሳሚኤል፡ ታሪኹ ስለዝመሰጠኒ ቅርብ ኢለ ከዕልለኒ ሓቲተዮ። ኣቶ ብርሃነ ኣብርሀ ተኣሲሩ ሕቶ ጉጅለ 15 እንታይ እዩ ነይሩ?
